CELEX: 62009CA0221
Language: et
Date: 2011-03-17 00:00:00
Title: Kohtuasi C-221/09: Euroopa Kohtu (teine koda) 17. märtsi 2011 . aasta otsus (Prim’Awla tal-Qorti Ċivili (Malta Vabariik) eelotsusetaotlus) — AJD Tuna Ltd versus Direttur tal-Agrikoltura u s-Sajd, Avukat Generali (Määrus (EÜ) nr 530/2008 — Kehtivus — Ühine kalanduspoliitika — Kalavarude säilitamine — Hariliku tuuni varude taastamine Atlandi ookeani idaosas ja Vahemeres)

7.5.2011   
            
            
               ET
            
            
               Euroopa Liidu Teataja
            
            
               C 139/2
            
         Euroopa Kohtu (teine koda) 17. märtsi 2011. aasta otsus (Prim’Awla tal-Qorti Ċivili (Malta Vabariik) eelotsusetaotlus) — AJD Tuna Ltd versus Direttur tal-Agrikoltura u s-Sajd, Avukat Generali
   (Kohtuasi C-221/09) (1)
   
   (Määrus (EÜ) nr 530/2008 - Kehtivus - Ühine kalanduspoliitika - Kalavarude säilitamine - Hariliku tuuni varude taastamine Atlandi ookeani idaosas ja Vahemeres)
   2011/C 139/03
   Kohtumenetluse keel: malta
   
      Eelotsusetaotluse esitanud kohus
   
   Prim’Awla tal-Qorti Ċivili
   
      Põhikohtuasja pooled
   
   
      Hageja: AJD Tuna Ltd
   
      Kostjad: Direttur tal-Agrikoltura u s-Sajd, Avukat Generali
   
      Ese
   
   Eelotsusetaotlus — Prim’Awla tal-Qorti Ċivili — Komisjoni 12. juuni 2008. aasta määruse (EÜ) nr 530/2008, millega kehtestatakse erakorralised meetmed Atlandi ookeanis ida pool 45° läänepikkust ja Vahemeres harilikku tuuni püüdvate seinerite suhtes, kehtivus (ELT L 155, lk 9)
   
      Resolutsioon
   
   
               1.
            
            
               Esitatud küsimuste uurimisel ei ilmnenud ühtegi asjaolu, mis võiks mõjutada komisjoni 12. juuni 2008. aasta määruse (EÜ) nr 530/2008 (millega kehtestatakse erakorralised meetmed Atlandi ookeanis ida pool 45 ° läänepikkust ja Vahemeres harilikku tuuni püüdvate seinerite suhtes) ning nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 7 lõike 2 kehtivust seoses võistlevuse põhimõtte ja tõhusa kohtuliku kaitse põhimõttega.
            
         
               2.
            
            
               Esitatud küsimuste uurimisel ei ilmnenud ühtegi asjaolu, mis võiks mõjutada määruse nr 530/2008 kehtivust seoses ELTL-i artikli 296 lõikest 2 tuleneva põhjendamisnõudega, õiguspärase ootuse kaitse põhimõttega ja proportsionaalsuse põhimõttega.
            
         
               3.
            
            
               Määrus nr 530/2008 on kehtetu osas, mille kohaselt määruse nr 2371/2002 artikli 7 lõike 1 alusel kehtestatud keelud jõustuvad Hispaania lipu all sõitvate või selles liikmesriigis registreeritud seinerite ja nendega lepingud sõlminud ühenduse ettevõtjate suhtes 23. juunist 2008, samas kui asjaomased keelud jõustuvad Malta, Kreeka, Prantsusmaa, Itaalia ja Küprose lipu all sõitvate või neis liikmesriikides registreeritud seinerite ja nendega lepingud sõlminud ühenduse ettevõtjate suhtes 16. juunist 2008, ilma et see erinevus oleks objektiivselt põhjendatud.
            
         
      (1)  ELT C 205, 29.8.2009.